b'\n_START_ARTICLE_\nDamjana Bebler Brecelj\n_START_SECTION_\n\xc5\xbdivljenje in delo\n_START_PARAGRAPH_\nDiplomirala je 1940 na beograjski Medicinski fakulteti. Specializirala se je na \xc5\xa0vedskem, v \xc5\xa0vici in Franciji. \xc4\x8clanica Skoja je postala 1934. Med 2. svetovno vojno je delovala v Osvobodilni fronti in bila konfinirana. Po kapitulaciji fa\xc5\xa1isti\xc4\x8dnega re\xc5\xbeima v Italiji se je pridru\xc5\xbeila narodnoosvobodilni borbi in opravljala razne dol\xc5\xbenosti. Po osvoboditvi je delala v kontrolni komisiji Ljudske republike Slovenije, nato pa kot republi\xc5\xa1ka sanitarna in\xc5\xa1pektorica in pomo\xc4\x8dnica na\xc4\x8delnika oddelka za higieno hrane Centralnega higienskega zavoda. Sama ali v soavtorstvu je napisala ve\xc4\x8d priro\xc4\x8dnikov in objavila ve\xc4\x8d razprav, njena najve\xc4\x8dja zasluga pa je delovanje pri odpravi endemske gol\xc5\xa1avosti v Sloveniji.'